Vit eru komin væl í gongd við nýggja skúlaárið, hóast útlitini ikki sóu so góð út fyri bert einari viku síðani. Vit hava sum kunnugt fingið staðfest sopp í skúlanum–í tí eldra partinum av skúlanum–og hevur hetta havt við sær gjølla vasking og renoveringar samsvarandi forskriftum hjá serkunnleika, soleiðis at hølisviðurskiftini og inniklimað eru trygg fyri næmingar og starvsfólk skúlans..... les meira Í summar er soppur funnin í pørtum av Skúlanum á Ziskatrøð. Hetta hevur við sær, at ein árgangur í framhaldsdeildini, verður fluttir í annan bygning at ganga komandi skúlaár Kommunan tók í summar stig til, at gera kanningar í Skúlanum á Ziskatrøð, tí illgruni var um soppavøkstur. Kanningarnar vístu, at soppur var í pørtum av skúlanum. Í samstarvi við serkunnleika verða høvuðsreingerð og umvælingar gjørdar í skúlanum, so at umhvørvið er trygt at taka í nýtslu til skúlaársbyrjan. Ein minni partur av skúlanum, sum er frá 1926, verður ikki gjørdur í stand aftur. Mett verður, at umvælingin av hesum bygningi verður ov tíðarkrevjandi og kostnaðarmikil, tá hugsað verður um, at nýggjur skúli nú verður bygdur á Ziskatrøð. Hesin elsti parturin av skúlanum verður avskyldraður frá restina av skúlanum, og avleiðingin verður, at ein árgangur í framhaldsdeildini, sum eru umleið 60 í tali, flytur í Sjómansskúlan á Garðavegnum at ganga komandi skúlaár. Allir hinir næmingarnir í Skúlanum á Ziskastrøð halda fram í verandi hølum. Í næstum verður kunna nærri um, hvørjar flokkar hetta ávirkar.